pozit. test
Dobrý deň, mala som poslednú ms 29.9. .. dva tyzdne po ms som zacala spiniť .. a bolo mi podozrivo zle .. spravila som si digitálny tehotensky test ktory vysiel pozitívne a ukazal ze som tehotná . .je to prosim mozne ze by som tehotna bola a test to ukazal 12 dni pred prichodom ms ?
Dobrý deň,
Ďakujeme za vašu otázku. Ľudský choriogonadotropín (hCG) je hormón tvorený vo vyvíjajúcej sa placente krátko po počatí. Vylučuje sa do moču. Digitálny tehotenský test je schopný detegovať malé množstvo tohto hormónu vo vašom moči. Test sa odporúča vykonať najskôr 5 dní pred očakávanou menštruáciou, pričom presnosť výsledku sa pohybuje okolo 65%. Najlepšie je spraviť si test až v čase očakávanej menštruácie, kde je prenosť viac než 99%.
Odporúčam vám si tehotenský test zopakovať, ideálne z ranného moču (obsahuje najvyššie množstvo hCG) alebo kontaktovať svojho gynekológa a informovať ho o danej skutočnosti. Potvrdiť tehotenstvo môže iba lekár po vykonaní všetkých potrebných klinických a laboratórnych testov.
Prajem pekný zvyšok dňa.
S pozdravom
Mgr. Tamara Jakúbeková